VIISAUS
SIUNAUS
ENNALLEEN ASETTAMINEN
LOHDUTUS
HÄN ON YLÖSNOUSSUT!
MYÖTÄTUNTO
RAUHA
YLISTYS
TIETO
SANA JERUSALEMISTA
ELÄVÄ YHTEYS Aabrahamin siunaus
"Ja Herra sanoi Abramille: 'Lähde maastasi, suvustasi ja isäsi kodista -
siihen maahan, jonka minä sinulle osoitan.
Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi.
Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä." 1. Moos. 12
Aabrahamin kutsuminen on ihmeellinen kertomus.
Sitä alkoi kaikki, mikä on tärkeää juutalaisille, Israelin kansalle -
ja myös meille kristityille.
Siinä Jumala kutsui miehen, joka muovaisi historiaa.
Aabrahamin kutsumisesta alkoi ihmis- kunnan kytkeminen suunnitelmaan.
Ihmiskunnalle annettiin laki, -
joka muovaisi historiaa tulevina vuosisatoina ja -tuhansina.
Olemme täällä Jerusalemin keskustassa -
4 000 vuotta sen jälkeen, kun Jumala kutsui Aabrahamin.
Istun Mamilla-hotellin kattoterassilla.
Takanani näkyy Jumalan Abrahamille antamien siunausten täyttymys.
Abraham oli Israelin kansan perustajaisä, -
mutta lisäksi Raamatussa sanotaan, -
että jokainen Jeesukseen uskova on Aabrahamin lapsi.
Aabraham on juutalaisen historian ja Israelin kansan alku -
ja myös seurakunnan ja Kristus-ruumiin alku.
Meidän täytyy kysyä tänään, millainen ihminen Aabraham oli.
Millainen mies hän oli, -
että Jumala valitsi hänet vaikuttamaan ihmiskuntaan niin vahvasti?
Maa oli ensimmäinen asia, jonka Jumala lupasi Aabrahamille.
Hän lupasi tehdä hänen nimestään suuren ja hänestä suuren kansan.
Kun tarkastellaan Jumalan lupauksia Aabrahamille, -
huomaamme niiden toteutuneen.
Maa, josta Jumala puhui, oli Israelin maa, "erets Israel". Olemme siellä nyt.
Juutalaiset palasivat tähän maahan vasta 70 vuotta sitten.
He perustivat Israelin valtion ja palasivat ympäri maailmaa.
He täyttivät lupauksen, jonka Jumala antoi Aabrahamille.
Myöhemmin Jumala vahvisti lupauksensa Aabrahamin lapsille: -
"annan sinulle ja sinun jälkeläisillesi [...] maan, ikuiseksi omaisuudeksi".
Siksi juutalaiskansalla on ikuinen lupaus maasta.
Jumala lupasi tehdä siitä suuren kansan. Hän toisti sen myöhemmin.
Siitä tulisi lukuisampi kuin meren hiekka tai tähdet taivaalla.
"Jos taidat ne lukea, niin paljon sinulla on oleva jälkeläisiä."
Israelin kansa on siunannut meitäkin aina tähän päivään asti.
Tulin Israeliin opiskelemaan fysiikkaa.
Minua kummastutti, että Nobel-palkituista yli 30 prosenttia -
fysiikan, kemian ja lääketieteen alalla on juutalaisia.
Tämän päivän Israelkin on siunattu kansa.
Se siunaa koko maailmaa keksinnöillään ja patenteillaan.
Maailmasta tullaan Israeliin tutkimaan uuden Israelin valtion ihmettä.
Se on todella siunattu maa.
Raamatussa kerrotaan, mitä tarkoittaa olla siunattu.
5. Moos. 28:ssa sanotaan, että kun Jumala siunaa, talosi on siunattu, -
tulemisesi ja menemisesi ovat siunattuja, kaupunki on siunattu, -
maa on siunattu, perhe, lapset ja lastenlapset ovat siunattuja.
Ihmiset katsovat sinua ja sanovat: "Vau! Hän on siunattu."
Paavali sanoo Galatalaiskirjeessä Galatian seurakunnalle, -
että Kristuksen uskoon perustautuvat saavat Aabrahamin siunauksen.
Se on suuri rohkaisu meille tänään.
Toinen asia, jonka Jumala lupasi Aabrahamille, oli suojelus.
Jumala sanoi siunaavansa niitä, jotka siunaavat häntä, -
ja kiroavansa niitä, jotka kiroavat häntä.
Se, miten ihmiset suhtautuvat Aabrahamiin ja tämän jälkeläisiin, -
määräisi, olisiko heidän elämänsä yllä siunaus vai kirous.
Jumala sanoi päättävänsä, miten Hän suhtautuu ihmiskuntaan, -
sen mukaan miten ihmiskunta suhtautuu juutalaisiin.
Jos he siunaavat heitä, Hän siunaa heitä.
Jos he kääntyvät Aabrahamia ja tämän jälkeläisiä vastaan, -
Jumala sanoi kiroavansa heitä.
Se on miltei pahinta, mitä ihmiselle voi tapahtua: -
Jumala sanoo kiroavansa hänet.
Jumala asetti ihmiskunnan päätöksen eteen: -
voitte valita, siunaatteko vai kiroatteko juutalaiskansaa.
Minulla on voimallinen esimerkki perheessäni.
Natsi-Saksan aikana, kun Hitler tappoi yli kuusi miljoonaa juutalaista, -
isoäitini teki strategisen päätöksen siunata juutalaisia naapureitaan.
Siihen aikaan juutalaiset eivät voineet enää ostaa kaupoista mitään.
Kaupoissa oli kyltit: "Juutalaisilta pääsy ja kaupanteko kielletty."
Isoäitini päätti käydä kaupassa -
kaikkien juutalaisten ystäviensä ja naapuriensa puolesta.
Kun juutalaisia vietiin keskitysleireille, -
kyläläiset kertovat isoisäni julistaneen julkisesti, -
että se on häpeä Saksalle.
Gestapo ja poliisi uhkailivat isoäitiäni, mutta siitä huolimatta -
on pakko tunnustaa, että perheemme yllä on siunaus.
Nyt, kolme sukupolvea myöhemmin, hänen lapsensa ja lastenlapsensa -
ja jopa lastenlastenlapset ovat kaikki tyynni uudestisyntyneitä.
Sitä kutsun Aabrahamin siunaukseksi.
Jos päätämme siunata ja tukea juutalaiskansaa vaikeuksissa, -
Jumala lupaa panevansa sen merkille -
ja palauttavansa siunauksen takaisin meille.
Tahdon rohkaista sinua.
Tee strateginen päätös ja siunaa juutalaiskansaa.
Juutalaisen perimätiedon, talmudin, mukaan -
Aabraham oli epäjumalankuvien tekijä.
Kuvittele, että Aabraham meni erämaahan tällaisen paikkaan.
Eräänä päivänä Jumala kutsui hänet sanoen: -
"Aabraham, lähde kodistasi, perhees- täsi, kylästäsi ja kaupungistasi.
Osoitan sinulle maan, jonka saat perinnöksesi."
Aabraham ei epäröinyt. Hän totteli Jumalan ääntä.
Aabrahamilla ei ollut mahdollisuutta -
kuunnella opetuksia netin kautta tai seurakunnassa.
Hänellä ei ollut neuvonantajaa.
Hän päätti laittaa kaiken Jumalan valtakunnan kortin varaan -
ja seurata Jumalan ääntä.
"Ja Herra sanoi Abramille, sen jälkeen kuin Loot oli hänestä eronnut: -
'[...]katso siitä paikasta, missä olet, pohjoiseen, etelään, itään ja länteen.
Sillä kaiken maan, jonka näet, -
minä annan sinulle ja sinun jälkeläisillesi ikuisiksi ajoiksi.
Ja minä teen sinun jälkeläistesi luvun paljoksi kuin maan tomun.
Jos voidaan lukea maan tomu, -
niin voidaan lukea myöskin sinun jälkeläisesi." 1. Moos. 13.
Jumala asetti juutalaiskansan ylle erityisen siunauksen -
ja ympäröi heidät suojeluksellaan.
Mikä tärkeintä, kolmanneksi hän antoi heille tehtävän.
Jumala sanoi Aabrahamille: "Sinussa kaikki kansat tulevat siunatuiksi."
Tarkoitus ei ollut, -
että Aabraham ja hänen jälkeläisensä vain nauttisivat itse siunauksista.
Jumala siunasi ja varjeli heitä, jotta he täyttäisivät tehtävänsä täällä.
Jumala halusi tuoda heidän kauttaan siunauksensa joka heimoon ja sukuun
Paavali sanoo Gal. 3:8:ssa: "Ja koska Raamattu edeltäpäin näki, -
että Jumala vanhurskauttaa pakanat uskosta, -
julisti se Aabrahamille edeltäpäin tämän hyvän sanoman: -
'Sinussa kaikki kansat tulevat siunatuiksi'."
Tämän raamatunjakeen mukaan -
evankeliumi Kristuksesta ei alkanut Matteuksen evankeliumista.
Evankeliumi siitä, että Jumala haluaa vanhurskauttaa pakanakansat -
Jeesuksen uskon kautta, tuli ensimmäistä kertaa, -
kun Aabraham kutsuttiin Kaldean Uurista.
Kun Jumala kutsui Aabrahamin 4 000 vuotta sitten, Hän ajatteli sinua.
Hän ajatteli kotimaatasi ja kotiseurakuntaasi.
Hän toi Aabrahamin ja juutalaisten kautta ihmeellisen siunauksen -
Jeesuksen evankeliumista kaikille kansoille.
JÜRGEN BÜHLER HAASTATTELEE DANIEL YAHAVIA.
Vieranamme on tänään pastori Daniel Yahav.
Hän on messiaanisen työn uranuurtajia täällä Israelissa.
Hän toimii seurakunnan pastorina Tiberiaassa, -
lähellä paikkaa, jossa Jeesus vaikutti 2 000 vuotta sitten.
Hänen seurakuntansa on Israelin suurin messiaaninen seurakunta.
Tervetuloa ohjelmaan! - Kiitos. Kiva olla täällä.
Olet tehnyt työtä täällä vuosien ajan. Mikä on käsityksesi tai tuntumasi siitä,
miten Kristus-ruumis on kehittynyt täällä Israelissa?
Kristus-ruumis on kasvanut paljon 40 viime vuoden aikana.
Silti koen, että olemme yhä alkuvaiheessa, pioneerivaiheessa.
Hes. 37:n näyssä kuivista luista -
Israelin ennalleen asettamisessa on kaksi vaihetta, fyysinen ja hengellinen.
Otetaan vertailukohdaksi aika ennen Israelin valtion perustamista, -
jolloin oli jo kibbutseja ja joitakin kaupunkeja, -
mutta olimme vähäinen joukko.
40 vuotta sitten messiaaninen yhteisö koostui noin viidestä seurakunnasta.
Nykyään messiaanisia seurakuntia on noin 200.
Kasvua on ollut, mutta olemme yhä alkuvaiheessa.
Eräs suuri profetia odottaa vielä toteutumistaan.
Jumala lupasi vuodattaa Henkensä kaiken lihan ylle maailmassa -
ja eritoten Israelissa.
Aivan. Odotamme Israelin kansan herätystä.
Israel on ainoa kansa, joka Jes. 6:n mukaan -
on sokaistu ja kuuroutettu hengellisesti. Sen sydän on kovetettu.
Se on myös ainoa kansa, jolle on annettu herätyksen lupaus: -
Jumala avaisi silmät, muuttaisi sydämet ja vuodattaisi Henkensä.
Israeliin on koittava herätys ja täydellinen ennalleen asettaminen.
"Kaikki Israel on pelastuva", sanotaan. - Juuri niin. Room. 11.
Niin sanotaan UT:ssa Paavalin suulla.
Eräs piirre työssäsi ja seurakunnassasi kiehtoo minua.
Seurakunnassasi on juutalaisia, -
mutta myös arabeja ja jopa druuseja, joita on erittäin vaikea tavoittaa.
Millaisia kokemuksia sinulla on eri kansanryhmistä?
Jumala tahtoo pelastaa jokaisen ihmisen.
Aadamin ja Eevan Luoja rakastaa koko maailmankaikkeutta.
Hän valitsi Israelin Aabrahamin, Iisakin ja Jaakobin kautta.
Hän rakastaa Israelia erityisellä tavalla. Silti Hän haluaa tavoittaa -
joka kielen ja kansan.
Seurakunnassamme on kourallinen druuseja ja arabeja, -
mutta olemme yksi ihminen, yksi luomus Jeshuassa.
Joka uskoo Israelin Jumalaan ja ottaa vastaan Messias Jeshuan, -
joka oli juutalainen, Israelin Poika, ja josta tuli maailman valkeus, -
olipa vastaanottaja japanilainen, kiinalainen tai arabi, -
hänet oksastetaan Jumalan perheeseen.
Sen huomaa seurakunnassasi Tiberiaassa.
Se on yksi uusi iso perhe arabeja, juutalaisia ja kansojen pakanoita.
Siellä toteutuu Ef. kirjeen sana yhdestä uudesta ihmisestä.
Jäsenistämme suurin osa on israelilaisia, uusia maahanmuuttajia.
Nuorten osuus on iso.
500 jäsenestämme lähes 300 on alle 30-vuotiaita.
He ovat israelilaisia, täällä syntyneitä ja kasvaneita.
Meillä on myös muiden kansanryhmien edustajia.
He ovat osa perhettämme, kiinteitä, uskollisia jäseniämme.
Sukusi tulee Saksasta. Saksaan liittyvät holokausti -
sekä juutalaisten ja kristittyjen traagiset suhteet 2 000 vuoden ajalta.
Millainen juutalaisten ja kristittyjen vuoropuhelu on mielestäsi ollut -
viime vuosikymmenten aikana?
Isäni oli juutalainen, joka syntyi Saksassa.
Hän kävi läpi holokaustin. Hän menetti lähiomaisensa.
Hänen äitinsä, sisarensa, isoäitinsä ja isänsä kaikki kuolivat holokaustissa.
Isoisäni itse selviytyi Auschwitzista.
Mitä voin sanoa? Kristus-ruumis...
Kristityt, jotka kätkivät juutalaisia, jotka panivat henkensä alttiiksi -
ja jotka joissakin tapauksissa kuolivat keskitysleireillä, -
olivat monet uudestisyntyneitä.
He toimivat rakkaudesta ja uskosta Jumalaan.
On olemassa avoin vuoropuhelu. Kävin isäni kanssa Saksassa.
Vaikka hän aikanaan koki erittäin kovia Saksassa, -
hän löysi sydämestään armon puhua 400 ihmiselle Hampurissa -
ja kertoa todistuksensa.
En ole koskaan huomannut isässä vihaa, katkeruutta enkä kostonhalua.
Hän selviytyi siitä kaikesta "normaalina ihmisenä".
Kolme päivää sen jälkeen, kun hän vapautui Auschwitzista, -
hän pelasti Prahassa saksalaistytön, jonka venäläissotilas yritti raiskata.
Se on väkevä todistus juutalaissydämestä, -
joka niin paljon kärsittyään -
onnistui silti säilyttämään ihmisyytensä ja pelastamaan saksalaistytön.
Se on voimallinen sanoma.
Kristillinen suurlähetystö on toiminut Israelissa jo yli 30 vuoden ajan.
Millaisena messiaaninen yhteisö tai sinä pastorina -
näette ICEJ:n työn Israelissa?
Se tekee erittäin tärkeää työtä. Kerron, miksi.
Israelin kansa sen jälkeen, kun kansana torjuimme Jeshuan...
Tarkoitan uskonnollisia johtajia, ylipappia ja muita.
Siitä alkoi välirikko kansan -
ja messiaanisen yhteisön, Jeshuaan uskovien juutalaisten, välillä.
Myöhemmin pakanat vastaanottivat uskon Jeshuaan -
ja syntyi katolinen kirkko, -
ja siitä tuli antisemitistinen.
Välirikko kasvoi, kun antisemitistinen kirkko vainosi kansakuntaamme -
ja kertoi: "Jos haluat uskoa Jeshuaan, sinun on hylättävä juutalaisuus."
Se on valhe. Jeshua oli juutalainen. Hän kuoli juutalaisten Kuninkaana.
Kun Hän tulee takaisin, Hän palaa Juudan leijonana, sanoo Ilmestyskirja.
Kristillisen suurlähetystön työ avaa kansamme silmät ja sydämet -
näkemään, että uudestisyntyneet kris- tityt ovat Israelin todellisia ystäviä.
Katolinen kirkko ei ole Jumalan todellisen kirkon edustaja.
Otan täyden vastuun sanoistani.
Katolisissakin voi toki olla uudestisyntyneitä.
Kristuksen elävä ruumis on Jeshuan todellinen seurakunta.
Tämä ruumis saa yhä enemmän ilmestystä Israelin merkityksestä.
Rakkaus virtaa tänne ICEJ:n kautta. Se on vahva sanoma kansallemme.
"Emme ole vihollisianne.
Emme yhdy katolisen kirkon ja muiden kirkkojen antisemitistiseen kantaan."
Se on tärkeä sanoma. Se parantaa meidän juutalaisten sydäntä.
Se on kuin balsamia tunteillemme. Se on pitkä prosessi kansalleni, -
mutta sitä tapahtuu.
Evankelinen yhteisö on luultavasti -
nopeimmin kasvava Israelin-ystävien joukko.
Kuulin, että joka päivä 50 000 ihmistä syntyy uudesti.
Se merkitsee 50 000:ta uutta Israelin-ystävää Israelin tueksi.
On mielenkiintoista, että aina kun on Hengen liikehdintää -
ja herätyksiä Afrikassa, Aasiassa tai Latinalaisessa Amerikassa, -
aivan kuin Pyhän Hengen DNA:ssa olisi mukana rakkaus Israelia kohtaan.
Olen samaa mieltä.
Olin hiljattain tekemisissä kiinalaisten kristittyjen kanssa.
Kiinassa on suuri nopeasti kasvava sadan miljoonan kristityn yhteisö.
Heillä on valtava rakkaus Israelia kohtaan.
Köyhät Kiinan maaseudulla saavat taakan ja rakkautta Israelia kohtaan.
He käyttävät viimeiset roponsa ja ostavat matkalipun Israeliin.
Israel, valmistaudu kiinalaisten tulvaan. Samaa näkee Afrikassa.
Elämme mielenkiintoisia aikoja.
Näemme profetioiden täyttyvän: Israel syntyy uudelleen.
Kaikkialla maailmassa on menossa ihmeellinen sadonkorjuu ja herätys.
Nämä kaksi kehityslinjaa sulautuvat ihanalla tavalla.
Tule mukaan Pyhän Hengen maailmanlaajuiseen työhön.
Daniel, kiitos haastattelusta!
Kiitos siitä, mitä teette. Jatkakaa työtänne.
Jumala kätenne vahvistakoon.
SEURAAVAKSI: ICEJ-RAPORTTI
Juha Ketola, ICEJ:n kv. johtaja
Suomennos: Marianne Tenetz